**РЕГЛАМЕНТ ЗА УЧАСТИЕ И ПРОВЕЖДАНЕ НА КОНКУРС ЗА ИНОВАТИВНА БИЗНЕС ИДЕЯ В СФЕРАТА НА СОЦИАЛНОТО ПРЕДПРИЕМАЧЕСТВО**

1. **ОБЩИ ПОЛОЖЕНИЯ**
2. Конкурсът за иновативна бизнес идея в сферата на социалното предприемачество се организира от община Борино, в рамките на проект „Подкрепа на социалните предприятия в борбата с бедността и социалното изключване“, осъществяващ се с финансовата подкрепа на Програмата за трансгранично сътрудничество ИНТЕРРЕГ V-A Гърция- България 2014-2020 г., съфинансирана от Европейския съюз чрез Европейския фонд за регионално развитие.
3. Конкурсът ще протече съгласно настоящия Регламент, който е задължителен за всички участници в него.
4. **ЦЕЛ НА КОНКУРСА**
5. Целта на конкурса е да се провокират интересът и да бъде насърчено социалното предприемачество на трансграничната територия на община Борино. Конкурсът цели да се насочат предприемачите към мислене в дълбочина и перспектива за развиване и реализиране на иновативна бизнес идеи в социалната сфера. Ще бъдат обменени опит и идеи между различните участници.
6. Конкурсът е част от инициативата на община Борино да бъдат избрани най-добрите идеи, които да получат насоки и подкрепа за развитие на бизнес идеите, моделите и стратегиите им, както и да бъдат насърчени и подкрепени предприемачите в началният етап на изграждане на социалните им предприятия.
7. Конкурсът е част от проект „Подкрепа на социалните предприятия в борбата с бедността и социалното изключване“, осъществяващ се с финансовата подкрепа на Програмата за трансгранично сътрудничество ИНТЕРРЕГ V-A Гърция- България 2014-2020 г., съфинансирана от Европейския съюз чрез Европейския фонд за регионално развитие.
8. **СРОК И МЯСТО ЗА УЧАСТИЕ В КОНКУРСА**
9. Конкурсът се провежда на територията на Република България.
10. Конкурсът ще се проведе в периода 5 – 24 септември 2019 г. Със следните ключови дати:

* 5 септември 2019 г.: Обявяване на конкурса.
* От 5 до 24 септември 2019 г.: Събиране на бизнес идеи.
* 27 септември 2019 г. 10:00 часа: Провеждане на еднодневно събитие за обявяване на получените бизнес идеи, гласуване и обявяване на финалистите и двамата победители.

1. **УСЛОВИЯ ЗА УЧАСТИЕ**
2. Участие в конкурса могат да вземат лица над 18 г. възраст с идея за създаване на стартиращи социални предприятия на територията на трансграничния регион между Борино, България и Солун, Гърция.
3. За участие в конкурса е необходимо да бъде попълнена Декларация за информирано съгласие, публикувана в пакета от документи за участие.
4. Участниците задължително трябва да посочат трите си имена, град, телефон и електронен адрес за обратна връзка, както и да изложат своята идея.
5. Участниците в конкурса разрешават изключителното право на ползване на техните идеи, както и снимките, направени от Организатора, което включва безвъзмездното многократно публикуване и възпроизвеждане в неограничен брой и неограничен тираж на наградените идеи, снимките към тях (заедно и поотделно), с цел популяризиране на кампанията. Това право се предоставя безвъзмездно от участниците в конкурса.
6. Всички предоставени материали следва да бъдат съобразени с изискванията, посочени в настоящия Регламент. Организаторите не носят никаква отговорност за изгубени, закъснели, неправилно изпратени или неизпратени документи.
7. Всеки участник, чийто документи не отговарят на изискванията, посочени в настоящия Регламент за участие, се дисквалифицира.
8. Един участник може да участва само веднъж, с изпращането на един пакет от документи.
9. Бизнес идеите, участващи в конкурса ще бъдат използвани единствено и само за целите на този Конкурс и няма да бъдат предоставяни на трети лица.
10. **МЕХАНИЗЪМ НА КОНКУРСА**
11. Пълният пакет от документи се представят на български език и се изпращат по пощата или с куриер в запечатан плик с надпис: „За участие в Конкурс за иновативна бизнес идея в сферата на социалното предприемачество“ на адрес 4824 с. Борино, ул. „Христо Ботев“ № 1. При доставка с куриер телефонът за контакт е 0887 77 13 11.
12. Неразделна част от документите е Декларацията за информирано съгласие, която е част пакета от документи за участие. Бизнес идеите, които не са придружени от Декларация няма да бъдат публикувани.
13. Гласуването се осъществява от нечетен брой жури по време на организирано еднодневното събитие.
14. Организаторът има право да изключва участници по своя преценка.
15. **ИЗИСКВАНИЯ КЪМ БИЗНЕС ИДЕИТЕ**
16. Текстът на разработените крайни продукти следва да бъде на български език и в размер на максимум 5 страници.
17. Шрифт - Times New Roman, големина 12, разстояние между редовете 1,5.
18. Бизнес идеята не трябва да рекламира продукт или услуга по какъвто и да е било начин, да съдържа обидни послания от всякакво естество, да отправя политически послания.
19. Описанието на бизнес идеята трябва да съдържа следните елементи:

* Наименование на идеята;
* Цели на идеята;
* Необходими ресурси;
* Устойчивост на идеята;
* Целеви групи.

1. Критерии по отношение на съдържанието на описанието на бизнес идеите:

* Оригиналност и творчески подход към представяне на бизнес идеята. Доколко идеята е насочена към постигане на нещо ново и значимо с принос към социалното предприемачество.
* Логическа последователност и представяне.
* Ясно и точно формулиране на идеята.
* Бизнес идеята да има потенциал за развитие, както и допълнителни ползи за развитие на социалното предприемачество в трансграничния регион.

1. **ОБЯВЯВАНЕ НА РЕЗУЛТАТИТЕ**
2. Окончателните резултати ще бъдат обявени по време на Еднодневното събитие, както и на интернет страницата на община Борино.
3. **НАГРАДЕН ФОНД**
4. Двамата победители, събрали най-много гласове ще бъдат наградени с предоставени безплатни консултантски услуги, включително правни, за развитие на бизнес идеята им за изграждане на бизнес модел и посока към преход от иновативната идея до реалното и осъществяване.
5. **ЗАКЛЮЧИТЕЛНИ РАЗПОРЕДБИ**
6. Участниците се съгласяват и приемат предвиденото в настоящия Регламент.
7. Организаторът има право да променя Регламента по време на конкурса, като това бива обявено на страницата на община Борино.
8. Организаторът има право да дисквалифицира предоставени идеи, когато са в разрез с настоящия Регламент.
9. Предоставените и събрани лични данни в хода на Конкурса ще се съхраняват и обработват съгласно действащото законодателство и няма да бъдат предоставени на трети страни.